钦定古今图书集成/明伦汇编/交谊典/第021卷 > 《风操篇》
## 钦定古今图书集成/明伦汇编/交谊典/第021卷 > 《风操篇》

四海之人，结为兄弟，亦何容易。必有志均义敌，令终
如始者，方可议之。一尔之后，命子拜伏，呼为“丈人”，申
父友之敬；身事彼亲，亦宜加礼。比见北人，甚轻此节，
行路相逢，便定昆季，望年观貌，不择是非，至有结父
为兄，托子为弟者。

《蜀志张飞传》：“飞少与关羽俱事先主，羽年长数岁，飞
兄事之。”

《隋书刘焯传》：“焯聪敏沈深，弱不好弄，少与河间刘炫
结盟为友。”

《北史薛辩传》：“辩五世孙端，端从祖弟湖，湖孙孝通，封
蓝田县子。属齐神武起兵河朔，攻陷相州，刺史刘诞
参朱天光自关中讨之。孝通与贺拔岳同事天光，又
与周文帝有旧，二人并先在关右，因并推荐之，乃超
授岳岐华秦雍诸军事、关西大行台、雍州牧。周文帝
为左丞，孝通为右丞，赍诏书驰驿入关，授岳等同镇”
长安岳深相器重待以师友之礼与《周文帝》结为兄
弟情寄特隆。

《隋唐嘉话》：英公始与单雄信俱臣李密，结为兄弟。密
既亡，雄信降王充，𪟝来归国。雄信壮勇过人，𪟝后与
海陵王元吉围洛阳，元吉恃其膂力，每亲行围。王充
召雄信告之，酌以金碗，雄信尽饮，驰马而出，枪不及
海陵者尺𪟝，惶遽连呼曰：“阿兄，阿兄𪟝！”王雄信揽辔
而止，顾笑曰：“不缘伱，且了竟。”充既平，雄信将就戮，英
公请之不得，泣而退。雄信曰：“我固知汝不了此𪟝，曰：
‘平生誓共为灰土，岂敢念生！但以身已许国，义不两
遂，虽死之，顾兄妻子何如’？”因以刀割其股，以肉啖雄
信，曰：“示无忘前誓。”雄信食之不疑。

《册府元龟》：窦建德在河南，多所侵扰，李商胡等诸部
怨之。商胡与徐世𪟝素结为弟兄，升堂拜亲。商胡之
母泣谓世𪟝曰：“窦家无道，如何事之？”世𪟝曰：“愿母勿
忧，待一月内，谨当杀取，总归唐国耳《辽史太祖本纪》：唐河东节度使李克用遣通事康令
德乞盟，克用借兵以报刘仁恭木瓜涧之役。太祖许
之，易袍马，约为兄弟。

《耶律信先传》：信先，兴宗以其父瑰引为刺血友。幼养
于宫，善骑射。重熙十四年，为左护卫太保，同知殿前
点检司事。十八年，兼右祗候郎君，班详稳。上问所欲，
信先曰：“先臣瑰引，与陛下分如同气，然不及王封，傥
使蒙恩地下，臣愿毕矣。”上曰：“此朕遗忘之过。”追封燕
王。

《宋史李琼传》：“琼字子玉，幽州人。祖傅正，涿州刺史。父
英，涿州从事。琼幼好学，涉猎史传，挟策诣太原，依唐
庄宗，属募勇士，即应募。与周祖等十人约为兄弟。一
日会饮，琼熟视周祖，知非常人，因举酒祝曰：‘凡我十
人，龙蛇混合，异日富贵无相忘。苟渝此言，神降之罚’。”
皆刺臂出血为誓。周祖与琼情好尤密。

《李全传》：“全袭密州，禽黄椢。金人围淮西，帅司调全援
盱眙，大捷，进达州刺史。金元帅张林以青、莒、密、登、莱、
潍、淄、滨、棣、宁海、济南十二州来归。始，林心存宋，及椢
败意决而未能达。会全还潍州上冢，揣知林意，乃薄
兵青州城下，陈说国家威德，劝林早附。林恐全诱己，
犹豫未纳全约，挺身入城，惟数人从，林乃开门纳之”，
相见甚欢，谓得所托，置酒结为兄弟。全既得林要领，
附表奉十二州版籍以归，表辞有云：“举诸七十城之
全齐，归我三百年之旧主。”表，冯垍所作也。秋，授林武
翼大夫、京东安抚兼总管，其馀授官有差。进全广州
观察使、京东总管。

《春渚纪闻》：湖州安吉县沈二公者，金寇未至，梦一僧
告之曰：“汝前身所杀，冤报至矣。汝无惧。”语之曰：“汝是
燕山府李立否？但延颈受刃，俟其不杀，则前冤解矣。”
不数日，金人奄至，果有一少年破门而入，见公怒目
以视，沈安坐不动，仰视之曰：“汝非燕山府李立耶？”其
人收刃视之曰：“我未杀汝，汝安知我姓名乡里如是”
之详也。沈告以梦。李叹息曰：“我以前冤报汝，汝后复
杀我，冤报转深，何时相解？今与汝结为义弟兄，汝但
安坐无怖，我留为汝护。”至三日，贼尽过，取资粮金帛，
与之而去。

《金史完颜阿里不孙传》：“上京宣抚使蒲察移剌都改
陕西行省参议官，而伯德胡土有异志，宣抚使海奴
不迎制使，坐而受诏，阿里不孙械系之。顷之，阿里不
孙辄矫制大赦诸道，众乃稍安，而请罪于朝。初，留哥
据广宁，知广宁府事温迪罕青狗居盖州，妻子留广
宁，与伯德胡土约为兄弟。青狗兵隶阿里不孙，内猜”
忌不协。蒲察移剌都尝奏“青狗无隶阿里不孙”，宣宗
乃诏青狗。青狗不受诏，阿里不孙杀之。胡土乃怨阿
里不孙。既而胡土率众伐高丽，乃以兵戕杀阿里不
孙。

《元史哈剌哈孙传》：“哈剌哈孙曾祖启昔礼，始事王可
汗脱斡璘王可汗与太祖约为兄弟。及太祖得众，阴
忌之，谋害太祖。启昔礼潜以其谋来告，太祖乃与二
十馀人一夕遁去，诸部闻者多归之。”

《明外史明玉珍传》：“徐寿辉以玉珍为陇蜀行省右丞。
已而完者都谋复重庆，玉珍遣义弟明二御之。明二
者，黄陂人，有智勇。玉珍宠爱之，使从己姓，或呼明三
奴。其后复姓，名曰‘万胜二’。”

《张居正传》：“冯保客徐爵，颇通翰墨，居正为擢用，至锦
衣卫指挥同知，署南镇抚。又使苍头游七与结兄弟，
有所谋。七告爵达之保，保有所谋亦如之。”

《甯杲传》：“大盗张茂，招亡命刘宸、刘宠、齐彦名辈，又结
中官张忠为兄，得潜入禁闼。杲率壮士数十人，直入
茂家，捕得之，对众剖啖其心而去。”

《明通纪》：王文，保定束鹿人。初与中官王诚结为兄弟，
谋入阁，尝私以语高谷，谷亦嫌陈循独见宠任，思有
以间之。乃疏请增内阁员，云“不拘繁剧衙门。”得旨，下
内阁推举。陈循曰：“既不拘繁剧衙门，则三法司亦可
举。”乃举都御史萧维祯，谷遂举文。奏上果用文。寻改
文吏部尚书兼翰林学士。